title: Daft Punk
text: Daft Punk zo ur strollad gall hag a c'hoari sonerezh elektronek lakaet da House pe da Dekno a-wechoù. Eus Paris eo e daou ezel Thomas Bangalter ha Guy-Manuel de Homem-Christo. Ar strollad zo bet anezhañ etre 1993 ha 2021, gant peder fladenn ha div bladenn live. Liammet eo Daft Punk ouzh ar pezh anvet French Touch, peogwir e oa unan eus ar strolladoù kentañ hag a sonas ar stumm musik-se e Bro-C’hall.
  
  Ken brudet eo ma talc’h rekord an niver a bladennoù gwerzhet er bed-holl gant ur strollad gall. Brudet eo an daou soner kar maskloù robot a wiskent bepred, ouzhpenn chom mut gant ar mediaoù. Mod-se e oa savet o skeudenn arzourien dizalc’h, ar pezh zo liammet gant spered ar muzik House ha Tekno krouet d'ar mare-se.
  
  Pladenn-lennadur 
  
  E 1997 eo bet savet ar bladenn gentañ, Homework, awenet gant House Chicago. Diouzhtu he deus graet berzh er bed-holl, peogwir e oa krouet ganti ar French Touch, ur son etre house ha tekno. Da lavarout eo e oa House diaoz gant ur son silet un tamm, hag awenet gant ar mare Disco.
  
  E 2001 e voe embannet div bladenn. An hini gentañ, Alive 1997, zo ur bladenn live hag a zo bet enrollet war al leurenn e Birmingham e Bro-Saoz. An eil, Discovery, zo muioc’h awenet muioc'h gant an Disco hag an holl bladenn a vefe savet gant un tu Pop. Ma oa disheñvel homañ diouzh an hini gentañ e ra berzh bras er bed-holl memestra. Daou vloaz war-lerc’h zo bet savet gant Leiji Matsumoto ur film tresadennoù-bev hag a implij muzik ar bladenn penn-da-penn.
  
  E 2003 e voe embannet ur bladenn remix diwar sonennoù an div bladenn gentañ.
  
  E 2005 e voe embannet au bladenn nevez gant ur stil nevez. Human after all zo awenet gant ar bed elektronek da zont, hervez titloù ar sonioù hag hervez ur son elektronekoc'h.
  
  E 2007 e voe enrollet ur bladenn live nevez, Alive 2007, e Paris-Bercy. Al leurennañ a oa pouezus hag ar bladenn zo ken kempenn hag eñ gant luc’hskeudennoù e-touez traoù all.
  
  E 2010 e oa bet graet gant ar strollad muzik ar film Tron.
  
  E 2013 e voe embannet ar bladenn diwezhañ, Random access Memories. Homañ zo disheñvel, ur wezh ouzhpenn, peogwir ez eus bet skrivet un nebeud sonennoù gant muzisianed-all evit ar wezh kentañ. Ouzhpenn-se eo awenet ar bladenn gant an Disco ha savet a vefe gant ur stil Pop da vat.
  Strolladoù sonerezh elektronek
  Strolladoù sonerezh Bro-C'hall